seungwon929/Th-miracl huggingface dataset:
ฟลามิงโก (คาลเดอร์)

ฟลามิงโก () เป็นประติมากรรมที่สร้างโดยอเล็กซานเดอร์ คาลเดอร์ประติมากรคนสำคัญชาวอเมริกันที่ตั้งอยู่ที่จตุรัสเฟดเดอรัลในเมืองชิคาโกในรัฐอิลลินอยส์ในสหรัฐอเมริกา

ประติมากรรม “ฟลามิงโก” สร้างโดยอเล็กซานเดอร์ คาลเดอร์มีความสูง 16 เมตร เป็นงานที่จ้างโดยกรมการบริหารทั่วไปแห่งสหรัฐอเมริกา (General Services Administration) และได้รับการเปิดอย่างเป็นทางการในปี ค.ศ. 1974 แม้ว่าคาลเดอร์จะลงชื่อว่าสร้างในปี ค.ศ. 1973

“ฟลามิงโก” หนัก 50 ตัน สร้างด้วยเหล็กกล้าทาสีแดงชาด คาลเดอร์ใช้สีบนประติมากรรมศักยดุลที่มารู้จักกันว่าเป็น “แดงคาลเดอร์” เพื่อให้เด่นจากสิ่งก่อสร้างที่เป็นสำนักงานที่มีสีทมึนรอบข้างรวมทั้งตึกสำนักงานรัฐบาลกลางคลูซินสกีที่ออกแบบโดยลุดวิก มีส แวน เดอร์ โรห์ ประติมากรรมศักยดุลเป็นประเภทของประติมากรรมที่มีโครงสร้างที่ตั้งอยู่เฉพาะที่ไม่เคลื่อนไหวที่ตรงกันข้ามกับประติมากรรมจลดุลที่สามารถเคลื่อนไหวได้ด้วยคลื่นอากาศ

คาลเดอร์ได้รับการจ้างให้ออกแบบงานประติมากรรมเพราะความที่เป็นผู้ที่มีชื่อเสียงที่เป็นที่รู้จักกันไปทั่วโลก ช่องว่างที่ล้อมรอบไปด้วยสิ่งก่อสร้างสมัยใหม่ที่มีลักษณะที่เป็นกล่องสี่เหลี่ยมทำให้คาลเดอร์ออกแบบงานที่มีลักษณะเป็นโค้งขนาดใหญ่ที่ราวกับกับมีพลัง (dynamic) “ฟลามิงโก” เป็นงานชิ้นแรกที่สนับสนุนโดยเงินทุนจากกรมการบริหารทั่วไปแห่งสหรัฐอเมริกาภายใต้โครงการ “เปอร์เซ็นต์เพื่อศิลปะ” (Percent for Art) ซึ่งเป็นจัดเปอร์เซ็นต์จากงบประมาณแผ่นดินสำหรับเป็นทุนในการสร้างศิลปะเพื่อสาธารณชน คาลเดอร์เปิดงาน “ฟลามิงโก” เมื่อวันที่ 23 เมษายน ค.ศ. 1973 ที่สถาบันศิลปะแห่งชิคาโก ประติมากรรมได้รับการมอบให้แก่สาธารณชนเป็นครั้งแรกเมื่อวันที่ 25 ตุลาคม ค.ศ. 1974 ในเวลาเดียวกันกับที่คาลเดอร์เปิดงานประติมากรรมจลดุล “Universe” ที่หอวิลลิส ซึ่งเป็นวันที่ได้รับการประกาศว่าเป็น “วันอเล็กซานเดอร์ คาลเดอร์”

แม้ว่าประติมากรรมชิ้นนี้จะมีขนาดใหญ่แต่การออกแบบของคาลเดอร์สามารถทำให้ผู้ชมสามารถเดินลอดเข้าออกภายใต้งานได้ ซึ่งทำให้ผู้ชมมีความรู้สึกว่าเป็นสัดส่วนที่อยู่ในระดับขนาดของมนุษย์ รูปทรงของ “ฟลามิงโก” เป็นนัยยะถึงรูปทรงธรรมชาติของสัตว์ที่ตรงกันข้ามกับการตีความหมายของประติมากรรมของช่วงหลายสิบปีก่อนหน้านั้น

โครงสร้างของงานสถาปัตยกรรมของคาลเดอร์เป็นตัวอย่างอันเด่นของขบวนการศิลปะเค้าโครง (Constructivism) ที่เริ่มขึ้นในรัสเซียเมื่อต้นคริสต์ศตวรรษที่ 20 ศิลปะเค้าโครงหมายถึงประติมากรรมที่สร้างขึ้นจากการนำชิ้นส่วนที่เล็กกว่ามาประกอบเข้าด้วยกันเป็นงานชิ้นใหญ่
จี (อีพี)

จี () เป็นอีพีชุดแรกของเกิร์ลกรุปแนวเค-ป็อปชื่อ เกิลส์เจเนอเรชัน ออกในในเว็บไซต์ดนตรีวันที่ 5 มกราคม ค.ศ. 2009 และออกขายเป็นแผ่นวันที่ 7 มกราคม ในปีเดียวกัน

อีพีชุดนี้ ประกอบด้วยเพลงทั้งหมด 5 เพลง รวมถึงซิงเกิลประชาสัมพันธ์หลักชื่อเดียวกับอัลบั้ม จี ซิงเกิลจังหวะเร็วซึ่งมีเนื้อหาเกี่ยวกับหญิงที่ตกหลุมรักเป็นครั้งแรก สามารถติดชาร์ตอันดับ 1 อย่างรวดเร็วหลายชาร์ต และยังสร้างสถิติเป็นเพลงอันดับ 1 นานที่สุดบนชาร์ตของรายการรายงานเพลง Music Bankทางช่อง KBS โดยอยู่ที่อันดับ 1 ยาวนาน 9 สัปดาห์ทำลายสถิติเพลง "One More Time" ของวงจีเวลรี ที่ทำไว้ที่ 7 สัปดาห์ ยังสามารถความแชมป์ที่รายการเอสบีเอสป็อปปูลาซองได้อีกด้วย

ผลงานชุดนี้สามารถทำยอดขายในชุดนี้ได้เกิน 100,000 ชุด
ศิลปะเค้าโครง

ศิลปะเค้าโครง () เป็นขบวนการทางศิลปะและสถาปัตยกรรมที่เริ่มขึ้นในรัสเซียตั้งแต่ ค.ศ. 1919 เป็นต้นมาที่หันหลังให้กับปรัชญา “ศิลปะเพื่อศิลปะ” (Art for art's sake) ไปหาศิลปะที่มีวัตถุประสงค์ในเชิงสังคม ศิลปะเค้าโครงเป็นปรัชญาศิลปะที่เป็นที่นิยมกันมาจนกระทั่งราว ค.ศ. 1934 และมีบทบาทสำคัญในการพัฒนาศิลปะของสาธารณรัฐไวมาร์ และ อื่นๆ ก่อนที่จะมาแทนที่ด้วยสัจนิยมแนวสังคมนิยม (Socialist Realism) ซึ่งแนวคิดนี้ก็ยังปรากฏอยู่อย่างประปรายในขบวนการศิลปะมาตั้งแต่บัดนั้น
ลัทธิเรืองแสง

ลัทธิเรืองแสง อาจจะหมายถึง
ไทเกอร์

ไทเกอร์ อาจหมายถึง
ไทเกอร์ (นักมวยไทย)

ไทเกอร์ (; ) หรือ มอง ฟู (; ; ในภาพยนตร์เวอร์ชันภาษาอังกฤษ-ฝรั่งเศส) เป็นตัวละครเอกจากภาพยนตร์เรื่อง หัวใจข้า หัวใจนาง หัวใจหลอมเพชร (A Fighter's Blues) โดยผู้รับบทเป็นไทเกอร์คือ หลิว เต๋อหัว โดยในภาพยนตร์เรื่อง "A Fighter's Blues" ฉบับภาษาอังกฤษ และฝรั่งเศส ใช้ชื่อ "มอง ฟู" (Mong Fu) ซึ่งเป็นตัวละครภาพยนตร์ที่เป็นนักมวยไทยชาวฮ่องกงที่แฟนภาพยนตร์จีนรู้จักกันมากที่สุด

ไทเกอร์ เป็นนักมวยไทยชาวฮ่องกง เขามีภรรยาเป็นนักข่าวสาวชาวไทยชื่อ "พิม" (รับบทโดย ทราย เจริญปุระ) เคยชกกับนักมวยชาวไทยชื่อ "ชาติชาย" (รับบทโดย สามารถ พยัคฆ์อรุณ) โดยไทเกอร์ทำให้ชาติชายเสียชีวิตโดยไม่ได้ตั้งใจ จึงถูกส่งเข้าคุกเป็นเวลา 12 ปี ซึ่งต่อมาเขาได้เดินทางมาตามหาภรรยาที่ประเทศไทยแล้วทราบว่าเธอได้เสียชีวิตลงด้วยเช่นกัน โดยทิ้งลูกสาวอีกคนหนึ่งที่มีชื่อว่า "พลอย" (รับบทโดย อภิชญา ธเนศธนะพงศ์) ในภายหลัง ไทเกอร์ได้สู้กับนักมวยชาวไทยที่ชื่อว่า "ตะวัน" โดยที่ไทเกอร์สู้อย่างสุดฝีมือกระทั่งสิ้นใจ ในขณะที่นักมวยชาวไทยได้กล่าวยกย่องด้วยใจว่า ไทเกอร์คือนักสู้ที่แท้จริง
มวยไท่เก๊กตระกูลอู่

มวยไท่เก๊กตระกูลอู่ หรือ มวยไท่เก๊กตระกูลเฮ่อ () เป็นมวยไท่เก๊กสายตระกูลหนึ่งซึ่งสถาปนาขึ้นโดย ปรมาจารย์อู่ อวี่เซียง (ค.ศ. 1870-1942) โดยนำความรู้จาก วิชามวยไท่เก๊กดั้งเดิม, วิชาเต้าอิ่น (วิชาที่ฝึกให้ชี่หมุนเวียนไปตามส่วนต่างๆ ของร่างกาย), ศิลปศาสตร์, แพทยศาสตร์, พลศาสตร์, กายภาพวิทยา, และปรัชญา มาประยุกต์รวมกัน

มวยไท่เก๊ก สกุลอู่เรียกอีกชื่อหนึ่งว่า มวยไท่เก๊กสกุลอู่เฮ่อ ซึ่งเป็นหนึ่งในมวยไท่เก๊กห้าสกุลใหญ่ (เฉิน หยาง อู่ อู๋ ซุน)

มวยไท่เก๊กสกุลอู่มีการเคลื่อนไหวที่ เรียบง่าย ท่วงท่ารัดกุม ทุกส่วนเคลื่อนไหวต่อเนื่องไม่ขาดตอน เข้มงวดกับหลักของร่างกาย ที่ต้องประณีตและละเอียดอ่อน ร่างกายตั้งตรง ท่าเท้าเบาคล่อง การเคลื่อนไหวเป็นไปอย่างเนิบช้า รวมทั้งให้ความสำคัญกับกำลังภายใน ใช้การเคลื่อนไหวภายใน โดยการเปลี่ยนเต็มและว่างรวมทั้งการ “โคจรชี่ภายในอย่างซ่อนเร้น” มาประกอบกับท่วงท่าภายนอก การฝึกมวยไท่เก๊ก ก็คือการออกกำลังกายรูปแบบหนึ่ง ซึ่งทำให้เกิดผลดีกับสุขภาพในหลายๆ ด้านเช่น

ผู้ฝึกจำเป็นจะต้องพินิจพิเคราะห์โดยสม่ำเสมอ ตลอดเวลาการฝึกฝน ให้ถูกต้องในทุกๆ กระบวนท่ามวยจนสามารถปฏิบัติได้อย่างเป็นธรรมชาติ การฝึกฝนควรเริ่มฝึกไปทีละท่าร่าง เมื่อทำได้จนหมดแล้ว จึงพยายามฝึกทำทั้ง 13 ท่าร่างให้ได้พร้อมกันขณะที่ฝึกฝนกระบวนท่ามวยปัจจุบันสายของผู้สืบทอดมวยชุดนี้ อยู่ในรุ่นที่ 6 โดยมีผู้ที่เครือข่ายผู้สืบทอดไท่เก๊กแห่งประเทศจีน () ยอมรับอยู่ 22 ท่าน คือ

เนื่องจากในอดีตอาจารย์ผู้สอนมวยไท่เก๊กตระกูลอู่ได้รับศิษย์ค่อนข้างน้อย วิทยายุทธ์ชนิดนี้จึงเผยแพร่ในวงจำกัด สำหรับในประเทศไทยมีการเชิญอาจารย์ หลี่ เหว่ยหมิง จากสาธารณรัฐประชาชนจีนมาฝึกสอนที่สวนลุมพินี
ทอมัส โคล

ทอมัส โคล () (1 กุมภาพันธ์ ค.ศ. 1801 - 11 กุมภาพันธ์ ค.ศ. 1848) เป็นจิตรกรอเมริกันที่เกิดในอังกฤษผู้เป็นผู้ก่อตั้งตระกูลการเขียนแบบลุ่มแม่น้ำฮัดสันซึ่งเป็นขบวนการทางจิตรกรรมอันสำคัญขบวนการหนึ่งของประวัติศาสตร์การเขียนภาพในสหรัฐอเมริกาที่รุ่งเรืองอยู่ราวระหว่างกลางคริสต์ศตวรรษที่ 19 จุดเด่นของงานเขียนของโคลในรูปแบบการเขียนแบบลุ่มแม่น้ำฮัดสันและงานของตนเองอยู่ที่ความเป็นสัจจะและรายละเอียดของภูมิทัศน์และป่าเขาของสหรัฐอเมริกาตามแนวเขียนแบบศิลปะจินตนิยม และ ศิลปะธรรมชาตินิยม
ทรูเรียลิตี

ทรู เรียลลิตี้ เป็นช่องรายการที่นำเสนอตามติดชีวิตจริงทุกอิริยาบถต่าง ๆ ภายในห้องผ่านทางกล้องวงจรปิด โดยไม่มีบทใด ๆ ทั้งสิ้น ล้วนมีแต่ประสบการณ์จริงทุกประการ ซึ่งจะออกอากาศตลอด 24 ชั่วโมง ทุกวัน ออกอากาศครั้งแรก 21 มิถุนายน พ.ศ. 2546 รายการเรียลลีตี้แรกที่ออกอากาศ คือรายการ ทรู อะคาเดมี แฟนเทเชีย ซีซั่นที่ 1 (เดิมชื่อ : ยูบีซี อะคาเดมี แฟนเทเชีย หรือ ยูบีซี-ทรู อะคาเดมี แฟนเทเชีย) ออกอากาศเป็นประจำทุกปี นอกจากนั้นยังมีการเรียลลีตี้อื่น ๆ เสริมรวมอยู่ด้วย
-17.30 น. พร้อมกับทรูอินไซด์ )
จามอง ยอดหญิงผู้พิทักษ์แผ่นดิน

จามอง ยอดหญิงผู้พิทักษ์แผ่นดิน (,) เป็นละครซีรีส์เกาหลีที่ออก
อากาศทางสถานีโทรทัศน์ SBS เมื่อวันที่ 10 มีนาคม ค.ศ. 2009 และได้ออกอากาศตอนสุดท้ายเมื่อวันที่ 21 กรกฎาคม ค.ศ. 2009 นำแสดงโดย จัง เรียววอน

โดยเนื้อเรื่องของละครเรื่องนี้สร้างจากเรื่องจริงที่ได้บันทึกเอาไว้ใน พงศาวดารเกาหลี ในช่วงที่กล่าวถึงสงครามระหว่าง โกคูรยอ และ อาณาจักรนังนัง และได้กล่าวถึงความรักระหว่าง องค์ชายโฮดง พระราชโอรสใน พระเจ้าแดมูซินแห่งโกคูรยอ และ องค์หญิงจามอง แห่ง อาณาจักรนังนัง
หอทัศนา

หอทัศนา

บนเนินด้านหนึ่งเหนือพระราชวังวาติกัน อันโตนิโอ โพลลาอูโลสร้างศาลาเล็กๆ ที่เรียกกันว่า “palazzetto” ซึ่งเป็นหอทัศนาสำหรับสมเด็จพระสันตะปาปาอินโนเซนต์ที่ 8 หลายปีต่อมาโดนาโต บรามันเตก็เชื่อมวาติกันเข้ากับหอทัศนาตามพระราชดำรัสของสมเด็จพระสันตะปาปาจูเลียสที่ 2 โดยการสร้างลานหอทัศนา ("Cortile del Belvedere") ที่เรียงรายด้วยประติมากรรมโบราณที่รวมทั้ง “อพอลโลหอทัศนา” (Apollo Belvedere) ที่เป็นการแพร่หลายความนิยมในการสร้าง “หอทัศนา” กันขึ้นในคริสต์ศตวรรษที่ 16
บิ๊กหม่ำ

บิ๊กหม่ำ เป็นรายการวาไรตี้โชว์ของ บริษัท บั้งไฟ สตูดิโอ จำกัด โดยมี บริษัท เวิร์คพอยท์ เอ็นเทอร์เทนเมนท์ จำกัด (มหาชน) เป็นผู้จัด ออกอากาศทุกวันเสาร์ เวลา 14.00 - 14.45 น. ทางสถานีวิทยุโทรทัศน์ไทยทีวีสีช่อง 3 เริ่มออกอากาศครั้งแรก วันเสาร์ที่ 16 มกราคม พ.ศ. 2553 โดยมี เพ็ชรทาย วงษ์คำเหลา (หม่ำ จ๊กมก) เป็นพิธีกรดำเนินรายการ

รายการออกอากาศครั้งสุดท้ายก่อนหยุดการออกอากาศ ในวันที่ 30 เมษายน พ.ศ. 2554 โดยทางสถานีนำภาพยนตร์เรื่องยาวมาฉายแทน

เดิมรายการ บิ๊กหม่ำ คือรายการหม่ำโชว์ ซึ่งเคยออกอากาศทุกคืนวันเสาร์ ทางสถานีวิทยุโทรทัศน์กองทัพบกช่อง 5 แต่สิ่งที่เปลี่ยนไปคือฉากของรายการ และการแต่งกายของพิธีกร เพื่อให้เข้ากับวันและเวลาออกอากาศใหม่ โดยยังคงรูปแบบการนำเสนอหลักของรายการเดิม

ในระยะแรกของการออกอากาศ รายการ บิ๊กหม่ำ มีช่วงหลัก 3 ช่วง คือ สวัสดีปีหม่ำ, หม่ำเห่าใบตองแห้ง และ หม่ำมีศรีสุข ไม่นับช่วงเปิดรายการ และช่วงพิเศษ แต่เดือนตุลาคม 2553 เป็นต้นมา รายการได้มีการปรับเปลี่ยนช่วงใหม่ โดยเริ่มมีช่วง คุยแบบหม่ำๆ , บิ๊กหม่ำ บิ๊กเพลง และ บิ๊กหม่ำ บิ๊กเดี่ยว จนกระทั่งเดือนมกราคม 2554 รายการปรับเปลี่ยนอีกครั้ง โดยได้เพิ่มช่วง หม่ำแฟมิลี่ ในภายหลัง

รายการในปีแรก จะมีพิธีกรฝ่ายหญิงมาร่วมดำเนินรายการ (ยกเว้นเทปวันที่ 15 พฤษภาคม และ 5 มิถุนายน 2553 ที่มีพิธีกรรับเชิญเป็นผู้ชาย) โดยช่วงเปิดตัวจะมี ท็อฟฟี่ ตลกหกฉาก (ศิวดล จันทนเสวี) มาเดินควงคู่ และยังทำหน้าที่เป็นผู้ช่วยพิธีกรอีกด้วย แต่เทปวันที่ 22 มกราคม 2554 เป็นต้นมา รายการมีการปรับเปลี่ยนช่วงต่างๆ จึงเหลือพิธีกรหลัก คือ หม่ำ และจะมี ท็อฟฟี่ มาร่วมสร้างสีสันเป็นบางครั้งบางคราว

รายนามพิธีกรรับเชิญ มีดังนี้

เป็นช่วงที่เปิดโอกาสให้ ศิลปิน นักร้อง ทุกค่ายทุกแนว มาโชว์เพลงล่าสุด พร้อมทั้งแสดงความสามารถต่างๆ ร่วมกับพิธีกร(ผู้ดำเนินช่วง: หม่ำ, พิธีกรรับเชิญ)
เป็นช่วงที่ให้ศิลปินตลก หรือ คณะตลก มาแสดงตลกร่วมกับพิธีกร บางครั้งจะเชิญนักแสดงมืออาชีพ นักพูด นักวิชาการ หมอดู มาพูดคุยเพื่อเป็นการเปลี่ยนบรรยากาศ (ผู้ดำเนินช่วง: หม่ำ)
เป็นช่วงที่เปิดโอกาสให้ผู้ที่มีความสามารถในการเต้นรำ หรือมีความพิสดาร มาแสดงความเป็นตัวตนของตนเอง (ผู้ดำเนินช่วง: หม่ำ, พิธีกรรับเชิญ)

เป็นช่วงที่เปิดโอกาสให้ ศิลปิน นักร้อง ทุกค่ายทุกแนว มาโชว์เพลงล่าสุด พร้อมพูดคุยเล็กน้อย หรือมีข่าวคราวความเคลื่อนไหว 
เป็นช่วงที่มี ศิลปิน นักแสดง หรือ บุคคลสำคัญในวงการต่างๆ มาพูดคุยเรื่องส่วนตัวหรือผลงานของตัวเอง อย่างสนุกสนานเป็นกันเอง
เป็นช่วงที่เชิญครอบครัวดารา 2 ครอบครัว มานั่งตอบคำถามปะทะกันเพื่อแลกของรักของหวง 
เป็นช่วงที่ศิลปินตลก นักแสดง นักพูด นักวิชาการ มาโชว์เดี่ยวด้วยการพูดคุยเรื่องส่วนตัว หรือเรื่องที่เป็นประโยชน์ต่อผู้ชม
เป็นช่วงที่เปิดโอกาสให้ผู้แข่งขันทางบ้าน 2 ท่าน มาร้องเพลงตามโจทย์ที่กำหนด ซึ่งทางรายการมี 4 หมวด หมวดละ 5 เพลง ให้ผู้แข่งขันแต่ละท่านเลือกเพียงหมวดเดียว โดยต้องร้องเพลงให้ถูกครบทุกเพลง ถึงจะได้เป็นแชมป์ประจำสัปดาห์เพื่อผ่านเข้าแข่งขันในสัปดาห์ถัดไป หากครองแชมป์ 10 สัปดาห์จะได้รับทุนการศึกษามูลค่าร่วมครึ่งแสนบาท แต่ในบางโอกาสจะพักการประกวดให้เป็นช่วงพิเศษ โดยมีดารานักแสดง 2 ท่านมาแข่งขันร้องเพลง
เป็นช่วงย่อยพิเศษแนะนำรายการ ไทยแลนด์ก็อตทาเลนต์ โดยเสนอคลิปวิดีโอตัวอย่างจากรายการ ก็อตทาเลนต์ ของประเทศต่างๆโดยช่วงดังกล่าวเป็นช่วงในการโปรโมตรายการไทยแลนด์ก็อตทาเลนต์ที่ยังไม่ออกอากาศ
เทลมียัวร์วิช (จีนี)

เทลมียัวร์วิช (จีนี) (; ) เป็นมินิอัลบั้มชุดที่ 2 ของกลุ่มศิลปินหญิง เกิลส์เจเนอเรชัน จากเกาหลี ออกวางขายช่วงปลายเดือนมิถุนายน ค.ศ. 2009 ประกอบด้วยเพลงทั้งหมด 6 เพลง รวมถึงซิงเกิลประชาสัมพันธ์หลักชื่อเดียวกับอัลบั้ม Tell Me Your Wish (Genie) ซึ่งได้รับความนิยมสูงไม่แพ้เพลง Gee โดยไต่ขึ้นสู่อันดับ 1 ของ Cyworld ในเวลาเพียง 1 ชม. 40 นาที

แม้ว่ามินิอัลบั้มชุดนี้จะมีปัญหาเรื่องหน้าปกที่ผู้วิจารณ์ว่ามีการนำรูปเครื่องบินรบมาใส่ไว้ตรงหน้าปก ทำให้ต้องมีการเลื่อนวางจำหน่าย และยังมีปัญหามีการละเมิดลิขสิทธิเพลงนี้ของนักร้องชาวอุซเบกิสถาน (ซึ่งภายหลังได้รับการพิสูจน์และยืนยันจากต้นสังกัด และบริษัทเจ้าของซาวน์เพลงแล้วว่า ฉบับของนักร้องชาวอุซเบกิสถานนั้นเป็นฉบับที่ละเมิดลิขสิทธิ์ แต่ในกรณีของเกิร์ลสเจเนเรชันทางต้นสังกัดได้ซื้อลิขสิทธิ์มาอย่างถูกต้องตามกฎหมาย แต่ Tell Me Your Wish (Genie) ก็ไม่ได้ลดความร้อนแรงลง โดยเฉพาะซิงเกิลนี้สามารถคว้าแชมป์ KBS Music Bank ด้วยสถิติคะแนนสูงสุดถึง 17,995 คะแนน และสามารถทำยอดขายได้ถึง 100,000 แผ่นเช่นเดียวกับมินิอัลบั้ม Gee
หอหลังคาโดม

หอหลังคาโดม () ในทางสถาปัตยกรรมหมายถึงโครงสร้างขนาดเล็กที่มีลักษณะเหมือนโดมที่ตั้งอยู่ตอนบนของสิ่งก่อสร้าง ที่มักจะใช้สำหรับเป็นที่สังเกตการณ์หรือเป็นช่องระบายอากาศ ที่ตอนบนมักจะเป็นหลังคาหรือโดมที่ใหญ่กว่า

“Cupola” มาจากภาษาอิตาลีที่แผลงมาจากภาษาละตินขั้นต่ำ “Cupula” (ภาษาละตินคลาสสิก “Cupella” ที่มาจากภาษากรีก “kypellon”) ที่แปลว่าถ้วยเล็ก (ภาษาละติน “Cupa”) ที่เป็นทรงของเพดานโค้งที่รูปร่างเหมือนถ้วยคว่ำ หอหลังคาโดมมักจะพบในสิ่งก่อสร้างที่มีขนาดเล็ก ที่อาจจะใช้เป็นหอระฆัง, หอโคม หรือ หอทัศนาเหนือหลังคาหลัก หรือในบางกรณีก็อาจจะใช้ตกแต่งประดับหอ, ยอดแหลม หรือ หอกลมยอดแหลม
หู จุน

หู จุน (, อักษรจีนตัวเต็ม: 胡军, อักษรจีนตัวย่อ: 胡軍, พินอิน: hú jūn) นักแสดงชาวจีนเชื้อสายแมนจู เกิดเมื่อวันที่ 18 มีนาคม ค.ศ. 1968 ที่กรุงปักกิ่ง ประเทศจีน

หู จุน มีบทบาทเป็นที่รู้จักจากการรับท เฉียวฟง ในซีรีส์เรื่อง "แปดเทพอสูรมังกรฟ้า" เมื่อปี ค.ศ. 2003 จากนั้นจึงได้รับบทอีกหลายเรื่องทั้งภาพยนตร์และซีรีส์ ซึ่งบทที่เขามักจะได้รับ มักจะเป็นบทย้อนอดีตและแสดงถึงความแข็งแกร่งของร่างกาย เช่น จูล่ง ใน "Red Cliff" ในปี ค.ศ. 2008 จูหยวนจาง จักรพรรดิองค์แรกของราชวงศ์หมิง ในซีรีส์เรื่อง "จักรพรรดิราชวงศ์หมิง" ในปี ค.ศ. 2005 และ เหยินเซิ่นหัว หัวหน้ามือสังหาร ใน "Bodyguards and Assassins" ในปี ค.ศ. 2009 เป็นต้น

นอกจากนี้แล้ว ยังเคยได้รับรางวัลนักแสดงนำชายยอดเยี่ยม จากเทศกาลภาพยนตร์โตรอนโต ในปี ค.ศ. 1996 จากการับบทตำรวจในเรื่อง "East Palace, West Palace" ซึ่งเป็นการแสดงนำเรื่องแรกของเขาอีกด้วย
วิทยุติดตามตัว

วิทยุติดตามตัว หรือ เพจเจอร์ () (ราชบัณฑิตยสถาน: วิทยุเรียกตัว, วิทยุตามตัว) เป็นเครื่องมือทางโทรคมนาคมส่วนตัวอย่างง่าย สำหรับการส่งข้อความสั้น ๆ โดยรับข้อความทางเดียว กับจำนวนข้อความที่จำกัด อย่างเช่นหมายเลขโทรศัพท์ติดต่อกลับ จนถึงทั้งตัวอักษรและตัวเลข และเพจเจอร์ 2 ทาง คือสามารถส่งและรับอีเมล การส่งข้อความตัวและและการส่งเอสเอ็มเอส โดยการส่งข้อความไม่สามารถที่จะส่งได้ทันทีทันใด แต่ต้องโทรศัพท์ไปยังโอเปอร์เรเตอร์เพื่อบอกให้เจ้าหน้าที่พิมพ์ข้อความที่ต้องการและส่งต่อให้อีกทอดหนึ่ง โดยแจ้งหมายเลขประจำเครื่องของผู้รับ 
ปัจจุบัน เพจเจอร์โดยมากใช้สำหรับการสนับสนุนการส่งข้อความในยามวิกฤต เนื่องจากความน่าเชื่อถือ และสามารถส่งข้อความถึงอุปกรณ์เป็นกลุ่มได้ ไม่เหมือนกับเครือข่ายโทรศัพท์มือถือ ที่ในยามฉุกเฉินหรือหายนะจะประสบปัญหาการใช้เครือข่ายเกินพิกัดจนใช้การไม่ได้ อย่างเช่นในเหตุวินาศกรรม 11 กันยายน พ.ศ. 2544 หรือเหตุการณ์พายุเฮอร์ริเคนแคทรีนา ด้วยเหตุผลนี้ทำให้เพจเจอร์ยังคงได้รับความนิยมในหมู่ของเจ้าหน้าที่บริการฉุกเฉิน เจ้าหน้าที่ด้านการแพทย์ และเจ้าหน้าที่ดูแลระบบบริการสารสนเทศ
เพจเจอร์หรือวิทยุตามตัวเริ่มใช้ในประเทศไทยตั้งแต่ปี พ.ศ. 2520 และได้รับความนิยมอย่างกว้างขวางในช่วงปี พ.ศ. 2530 - พ.ศ. 2544 โดยบริษัทแปซิฟิก

โดยเทเลซิส เป็นผู้ให้บริการรายแรก ภายใต้ ชื่อ “แพคลิงก์” ซึ่งได้รับสัมปทานจากการสื่อสารแห่งประเทศไทยต่อมาองค์การโทรศัพท์แห่งประเทศไทย ได้ให้สัมปทานแก่เอกชนรายอื่น เริ่มจาก “โฟนลิงก์” ของกลุ่มชินคอร์ป ตามมาด้วย “ฮัทชิสัน” ซึ่งเป็นการร่วม ทุนระหว่างฮัทชิสันวัมเปาและล็อกซเล่ย์ ที่เปิดให้บริการในเวลาไล่เลี่ยกัน หลังจากนั้นมีกลุ่มเลนโซ่และกลุ่มยูคอม
ไนต์ซาฟารี (แก้ความกำกวม)

ไนท์ซาฟารี สามารถหมายถึง
ดีด้า ดีอาฟาต์

ดีด้า ดีอาฟาต์ () เกิดวันที่ 24 เมษายน ค.ศ. 1970 ที่ประเทศแอลจีเรีย โดยเป็นแชมป์โลกมวยไทยขณะอายุได้ 21 ปี นอกจากนี้ เขายังมีผลงานการแสดงในภาพยนตร์ฝรั่งเศสเรื่อง "โชคดี" (CHOK DEE) ซึ่งนำแสดงโดยตัวเขาเอง

ดีด้าเป็นนักมวยไทยเพียงคนเดียวที่ได้ทำสัญญาถ่ายทำกับสถานีโทรทัศน์ฝรั่งเศส โดยเน้นที่สถานี Canal+ เป็นหลัก ปัจจุบันเขาร่วมในงานภาพยนตร์ชุดอื่น และไม่มีแผนที่จะหวนกลับคืนสู่สังเวียนแต่อย่างใด
วงเวียนเทพสตรี

วงเวียนเทพสตรี บ้างเรียก วงเวียนพระนารายณ์ หรือ วงเวียนเมืองใหม่ เป็นวงเวียนที่ตั้งอยู่บนถนนนารายณ์มหาราช อำเภอเมือง จังหวัดลพบุรี อันเป็นที่ตั้งพระบรมราชานุสาวรีย์สมเด็จพระนารายณ์มหาราชตรงส่วนกลางของวงเวียน

วงเวียนเทพสตรีตั้งอยู่หัวถนนนารายณ์มหาราชก่อนเข้าสู่ย่านตัวเมือง ใกล้ศาลากลางจังหวัดลพบุรี ตัววงเวียนมีชื่อ วงเวียนเทพสตรี มีลักษณะเป็นวงเวียนขนาดใหญ่ ซึ่งเป็นที่ตั้งของพระราชานุสาวรีย์ของสมเด็จพระนารายณ์มหาราช พระมหากษัตริย์ผู้มีคุณูปการณ์ต่อเมืองลพบุรี ด้วยเหตุนี้ผู้คนจึงนิยมเรียกวงเวียนดังกล่าวว่า "วงเวียนพระนารายณ์" หรือ "วงเวียนพระนารายณ์มหาราช"

พระบรมราชานุสาวรีย์สมเด็จพระนารายณ์มหาราชตั้งอยู่ใจกลางวงเวียนเทพสตรี ในลักษณะประทับยืน ผินพระพักตร์ไปทางทิศตะวันออก พระหัตถ์ขวาทรงพระแสงดาบ และก้าวพระบาทซ้ายออกมาเล็กน้อย หล่อด้วยโลหะรมดำ และมีขนาดเท่าครึ่งพระองค์จริง เป็นผลงานการหล่อของศิลป์ พีระศรี และได้ประดิษฐานไว้กลางวงเวียน เมื่อวันที่ 16 กุมภาพันธ์ พ.ศ. 2509
ปภัสรา เตชะไพบูลย์

ปภัสรา เตชะไพบูลย์ มีชื่อเดิมว่า ปภัสรา ชุตานุพงษ์ ชือเล่น กบ เป็นนางงาม นักแสดง พิธีกร เคยเข้าประกวดนางสาวไทยในปี พ.ศ. 2529 และปี พ.ศ. 2531 หลังจากนั้นเข้าร่วมประกวดมิสไทยแลนด์เวิลด์ เธอได้รับตำแหน่งมิสไทยแลนด์เวิลด์ 1988 และเป็นตัวแทนสาวไทยประกวดมิสเวิลด์ ปี 1988 ที่ อังกฤษ และยังเป็นใบเบิกทางให้เธอก้าวเข้าสู่วงการบันเทิง

ปภัสรา เตชะไพบูลย์ หรือ ดร.ปภัสรา เตชะไพบูลย์ เดิมชื่อ ทวีพร หุ่นศิลป์ต่อมาจึงเปลี่ยนชื่อเป็นปภัสรา ชุตานุพงษ์เป็นบุตรคนที่ 4 ในจำนวนพี่น้อง 7 คน เป็นชาย 5 คน หญิง 2 คน มีภูมิลำเนา อำเภอสองพี่น้อง จังหวัดสุพรรณบุรี ปภัสราใช้ชีวิตคู่กับ นายพรเทพ เตชะไพบูลย์ อดีตรัฐมนตรีช่วยว่าการกระทรวงอุตสาหกรรม มีธิดา 1 คน ชื่อนางสาวดิสรยา เตชะไพบูลย์ หรือเหนือ ด้านการศึกษา ศึกษาระดับมัธยมศึกษาตอนปลายที่ โรงเรียนเทพลีลา ปัจจุบันจบปริญญาเอก สาขาพุทธศาสตร์จากมหาวิทยาลัยมหาจุฬาลงกรณราชวิทยาลัย

ปภัสราเปิดบริษัท เค เอ เอ็น เอ็นเตอร์เทนเม้นต์ และเป็นผู้จัดละครทางช่อง 3 เรื่องแรกคือ "สายใจ" และเปิดบริษัท ปานปภัส ร่วมกับปานเลขา ว่านม่วง ผลิตรายการทางช่อง 3 ชื่อ "ช่อง 3 ยามเช้า"
ภูมิคุ้มกันหมู่

ภูมิคุ้มกันหมู่ () เป็นรูปแบบหนึ่งของการป้องกันการติดต่อของโรคติดเชื้อในประชากร ซึ่งไม่ใช่การป้องกันโดยตรง ที่เกิดขึ้นเมื่อมีสัดส่วนของผู้ที่มีภูมิคุ้มกันมากขึ้นถึงระดับหนึ่ง แล้วจะทำให้ผู้ที่ไม่มีภูมิคุ้มกันโรคนั้นๆ ในประชากรดังกล่าวได้รับการป้องกันจากการติดโรคไปด้วย เนื่องจากเมื่อมีผู้ติดเชื้อเข้ามาในประชากรนี้ โอกาสเกิดการติดเชื้อต่อไปเรื่อยๆ จนไปถึงคนที่ไม่มีภูมิคุ้มกัน จะเกิดขึ้นได้ยาก หรืออาจเกิดขึ้นไม่ได้เลย ยิ่งมีสัดส่วนของผู้มีภูมิคุ้มกันในประชากรมากเท่าไร โอกาสที่ผู้ที่ไม่มีภูมิคุ้มกันจะได้เจอกับผู้เป็นโรค ก็ยิ่งน้อยลงเท่านั้น

การเกิดภูมิคุ้มกันของคนคนหนึ่งอาจเกิดจากการเคยติดโรคมาก่อนแล้วหายจากโรคนั้น หรืออาจเป็นภูมิคุ้มกันที่ได้รับการเสริมขึ้น เช่น จากการรับวัคซีน คนบางคนไม่สามารถจะสร้างภูมิคุ้มกันของตัวเองขึ้นได้จากโรคบางอย่าง เช่น โรคภูมิคุ้มกันบกพร่อง หรือผู้ป่วยโรคมะเร็ง คนกลุ่มนี้มีความจำเป็นอย่างมากที่จะต้องอาศัยผลของภูมิคุ้มกันหมู่ในประชากรที่อาศัย เพื่อลดโอกาสการติดเชื้อโรคเหล่านี้
วัดกัทลีพนาราม

วัดกัทลีพนาราม เป็นวัดที่ตั้งอยู่เลขที่ 65 หมู่ 4 ตำบลบ้านกล้วย อำเภอบ้านหมี่ จังหวัดลพบุรี

วัดกัทลีพนาราม (วัดบ้านกล้วย) อยู่ห่างจากตลาดอำเภอบ้านหมี่ ประมาณ 2 กิโลเมตร เดิมชื่อว่า วัดบ้านกล้วย ต่อมาเปลี่ยนเชื่อเป็น '"วัดกัทลีพนาราม"' สร้างขึ้นปี พ.ศ. 2360 มีเนื้อที่ 23 ไร่ 1 งาน 16 ตารางวา เป็นวัดสำคัญของชุมชนชาวไทยพวน สิ่งที่น่าสนใจ ของวัดนี้คือ พระอุโบสถขนาดใหญ่แบบจตุรมุขที่สวยงาม มีวิหารเก่าแก่หลังเล็กและเจดีย์ย่อมุมไม้สิบสองรูปทรง งดงามมาก ศาลาการเปรียญมีลวดลายฉลุไม้ตกแต่งสวยงาม ภายในมีธรรมาสน์เก่าประดับเครื่องพุทธบูชาแบบของ ชาวไทยพวนคือ "ธงแว่น"

วันที่ 25 กรกฎาคม 2512 เวลาเช้า พระบาทสมเด็จพระเจ้าอยู่หัวเสด็จพระราชดำเนินพร้อมด้วย สมเด็จพระเจ้าลูกยาเธอ เจ้าฟ้าวชิราลงกรณ เสด็จพระราชดำเนินไปทรงยก ช่อฟ้าพระอุโบสถวัดกัทลีพนาราม (วัดบ้านกล้วย) อำเภอบ้านหมี่ จังหวัดลพบรี

นอกจากนี้ยังเป็นศูนย์รวมประเพณีและวัฒนธรรมอันดีงามของชาวไทยพวนบ้านหมี่ที่สืบทอดกันมาหลายชั่วอายุคน วัดกัทลีพนาราม (วัดบ้านกล้วย) ตำบลบ้านกล้วย อำเภอบ้านหมี่ จังหวัดลพบุรี จึงได้จัดประเพณีกำฟ้าขึ้นเพื่อเป็นการอนุรักษ์ส่งเสริมประเพณีอันดีงามของท้องถิ่น รวมถึงเป็นการฟื้นฟูและเผยแพร่ประเพณีของชาวไทยพวน และเพื่อเป็นการแสดงความรักความสามัคคีของชาวบ้านในพื้นที่ ตลอดจนเป็นการส่งเสริมการท่องเที่ยวในท้องถิ่น 
ภายในงานมีกิจกรรมที่น่าสนใจ อาทิ ใส่บาตรข้าวจี่ ข้าวหลาม อาหารคาวหวาน , พิธีบายศรีสู่ขวัญข้าวการแสดงชุดแห่ข้าวพันก้อนประเพณีเส่อกระจาด เซิ้งโป๊ นางด้ง เซิ้งฟัดข้าว , การแข่งขันกีฬาพื้นบ้าน , มีการออกร้านผ้าทอพื้นเมืองอีกด้วย
การเดินทางของพาย พาเทล

การเดินทางของพาย พาเทล () เป็นนวนิยายผจญภัยแนวแฟนตาซีของ ยานน์ มาร์เทล ผู้เขียนได้รับแรงบันดาลใจจากเพื่อนในวัยเด็กคนหนึ่งซึ่งเคยเดินทางผจญภัยในอินเดีย ตัวเอกของเรื่องนี้ พิสซีน "พาย" โมลิตอร์ พาเทล เด็กชายชาวอินเดียจากเมืองพอนดิเชอร์รี ได้สำรวจประเด็นทางจิตวิญญาณตั้งแต่ในวัยเยาว์ เขามีชีวิตรอดจากเหตุการณ์เรือล่ม โดยอยู่ในเรือชูชีพเป็นเวลา 227 วัน กับเสือโคร่งเบงกอลชื่อ ริชาร์ด พาร์เกอร์ ในน่านน้ำมหาสมุทรแปซิฟิก

นวนิยายตีพิมพ์เป็นครั้งแรกในแคนาดาในปีเดือนกันยายน พ.ศ. 2544 และได้รับรางวัลแมนบุคเคอร์ของสหราชอาณาจักรในปีถัดมา

นวนิยายเริ่มต้นด้วยหมายเหตุของผู้เขียนซึ่งอธิบายถึงการเดินทางไปอินเดีย ซึ่งที่อินเดียนี้เองที่เขาได้พบกับชายคนหนึ่งชื่อ ฟรานซิส อะดิรุบาสามี ในร้านกาแฟแห่งหนึ่งในเมืองพอนดิเชอร์รี ผู้เขียนกล่าวกับชายคนนั้นว่า เขาต้องการแรงบันดาลใจ ชายคนนั้นตอบกลับมาว่า "ฉันมีเรื่องเล่าจะเล่า ฟังแล้วคุณจะมีศรัทธาในพระเจ้านะ" แล้วเขาก็อ้างถึง พิสซีน โมลิตอร์ พาเทล ซึ่งเป็นผู้ดำเนินเรื่องตั้งแต่ภาคแรกเป็นต้นไป

ในบทแรก พายเล่าเกี่ยวกับครอบครัวของเขา ซึ่งประกอบด้วย พ่อ แม่ และพี่ชายชื่อระวี พ่อเป็นเจ้าของสวนสัตว์พอนดิเชอร์รี แม่เป็นนักอ่านตัวยง และมักแนะนำเขาให้อ่านวรรณกรรมต่าง ๆ ซึ่งทำให้พายได้เรียนรู้แนวความคิดจากสำนักต่าง ๆ โรงเรียนที่พายเข้าเรียนเต็มไปด้วยบรรดาครูที่น่าทึ่ง โดยเฉพาะครูกุมาร ครูสอนวิชาชีววิทยาซึ่งเป็นแรงบันดาลใจให้กับพาย

ชื่อของพาย (พิสซีน โมลิตอร์ , Piscine Molitor) ได้มากจากชื่อของสระว่ายน้ำที่มีชื่อเสียงแห่งหนึ่งในฝรั่งเศส พ่อแม่ของพายเป็นเพื่อนกับฟรานซิส อะดิรุบาสามี (คนที่ผู้เขียนอ้างถึงในหมายเหตุของผู้เขียน) ซึ่งเป็นนักว่ายน้ำระดับโลกและชอบพูดถึงสระพิสซีน โมลิตอร์ ต่อมาพายเป็นคนเปลี่ยนชื่อตัวเอง เนื่องจากเขามักจะโดยเพื่อน ๆ ที่โรงเรียนเรียกว่า Pissing (เป็นศัพท์สแลงในภาษาอังกฤษ แปลว่า 'ปัสสาวะ') ที่ออกเสียงคล้ายกัน เมื่อพายย้ายโรงเรียน ก็ได้แนะนำตัวเองด้วยชื่อใหม่ว่า พาย

พายเติบโตมาในครอบครัวฮินดู ต่อมาได้เรียนรู้เกี่ยวกับคาทอลิกเมื่ออายุสิบสี่จากบาทหลวงชื่อคุณพ่อมาร์ติน ต่อมาเขาได้รู้จักกับกุมาร (คนละคนกับครูสอนชีววิทยา) ซึ่งเป็นมุสลิมคนหนึ่ง และได้เรียนรู้เกี่ยวกับอิสลาม ตั้งแต่นั้นเป็นต้นมาเขาได้ปฏิตามหลักของทั้งสามศาสนาอย่างเปิดเผย เมื่อครูสอนศาสนาทั้งสามมาพบกับพ่อ แม่ และพายโดยบังเอิญพร้อมกัน พายจึงถูกบังคับให้เลือกศาสนาใดศาสนาหนึ่งเพียงศาสนาเดียว แต่พายเองก็ไม่สามารถตัดสินใจได้

เมื่อพายอายุได้ 16 ปี พ่อได้ตัดสินใจที่จะปิดสวนสัตว์แล้วย้ายไปอยู่ที่โทรอนโต เนื่องจากสถานการณ์ทางการเมืองในอินเดียสมัยอินทิรา คานธีไม่ค่อยแน่นอนนัก พ่อได้ขายสัตว์ส่วนใหญ่ในสวนสัตว์ให้กับสวนสัตว์หลายแห่งในสหรัฐ และได้เดินทางข้ามมหาสมุทรแปซิฟิกไปพร้อมกับบรรดาสัตว์ด้วยเรือสินค้าชื่อ ซิมซัม แต่เรือก็จมลงขณะกำลังแล่นอยู่ในมหาสมุทรแปซิฟิก
วงกต (แก้ความกำกวม)

วงกต อาจจะหมายถึง
ดอลเมน

ดอลเมน (, Welsh: anta, Hünengrab, Hunebed, Goindol และ portal dolmen) เป็นที่เก็บศพก่อนประวัติศาสตร์ ( tomb) ชนิดหนึ่งที่มีลักษณะเป็นห้องเดียว ที่มักจะสร้างด้วยการตั้งหินสามก้อนหรือกว่านั้นรองรับแผ่นหินแบบที่ตั้งตามแนวราบเหมือนโต๊ะ ดอลเมนสร้างกันมาตั้งแต่สมัยยุคหินใหม่ราว 4000 ถึง 3000 ก่อนคริสต์ศักราช และมักจะคลุมด้วยดินหรือกรวดจนมีลักษณะเป็นเนินทิวมิวลัส () เมื่อเวลาผ่านไปดินหรือหินก็หลุดร่วงหรือกร่อนไปทำให้เหลือแต่โครงสร้างที่เป็นหินที่ยังคงตั้งอยู่
นอยเซตส์

นอยเซตส์ ( หรือในบางครั้งเขียนว่า NOISEttes) เป็นวงอินดี้ร็อกจากลอนดอน ประกอบด้วยสมาชิกคือ ชินไก โชนิวา (นักร้อง มือเบส) แดน สมิธ (กีตาร์) และ เจมี มอร์ริสัน (กลอง) วงประสบความสำเร็จในด้านยอดขายในระดับชาติจากการเป็นที่รู้จักในผลงานซิงเกิ้ลที่ 2 จากอัลบั้มที่ 2 ที่ชื่อ "Don't Upset the Rhythm (Go Baby Go)" ที่สามารถติดอันดับ 2 ของยูเคซิงเกิ้ลส์ชาร์ต ในช่วงฤดูใบไม้ผลิปี 2009
กอสซิป (วงดนตรี)

กอสซิป () วงดนตรีอินดี้ร็อกอเมริกัน 3 ชิ้น ที่มีหัวหน้าวงคือเบธ ดิตโต, มือกีตาร์ เบรซ เพน และมือกลองแฮนนาห์ บิลลี วงไม่เป็นที่รู้จัก จนพวกเขาประสบความสำเร็จกับผลงานสตูดิโออัลบั้มชุดที่ 3 ชุด "Standing in the Way of Control"
กวาซา

กัวซ่า (Guasa) เป็นการบำบัดแบบแผนโบราณของจีนที่ตกทอดมาตั้งแต่โบราณที่มีมายาวนานหลายพันปี สามารถใช้รักษาโรคได้โดยการนำแผ่นกัวซ่ามาขูดนวดตามร่างกายตั้งแต่ศีรษะจรดปลายเท้า จะช่วยกระตุ้นให้เลือดหมุนเวียนได้ดีขึ้น ซึ่งเป็นการกระตุ้นระบบเมตาบอลิซึ่มของร่ายกาย

กัวซา เป็นภาษาจีน กัว แปลว่า ขูด , ซา แปลว่า อาการของพิษหรือโรค ซึ่งปรากฏบนผิวหนังเป็นรอยผื่นหรือจ้ำแดงๆ คล้ายเม็ดทราย ถ้ามีอาการมากจะปรากฏเป็นผื่นจ้ำสีม่วงช้ำ เพราะฉะนั้นการกัวซา หมายถึงการขูดเพื่อขับพิษออกมาทางผิวหนัง เป็นการเช็คสุภาพได้ ถ้า ซา ขึ้นตรงไหนแสดงว่าตรงนั้นกำลังจะบกพร่องหรือบกพร่องแล้วควรรีบได้รับการรักษา

แผ่นกัวซ่า เป็นอุปกรณ์ที่ทำมาจากธรรมชาติ เช่น ทำมาจากเขาควาย เป็นต้น
ตายโหง (แก้ความกำกวม)

ตายโหง อาจหมายถึง
สาธารณรัฐกาบองในโอลิมปิกฤดูร้อน 2000

สาธารณรัฐกาบอง เข้าร่วมแข่งขันกีฬาโอลิมปิกฤดูร้อนครั้งที่ 27 ค.ศ. 2000 (พ.ศ. 2543) ณ เมืองซิดนีย์ ประเทศออสเตรเลียระหว่างวันที่ 15 กันยายน – 1 ตุลาคม พ.ศ. 2543
ประเทศฝรั่งเศสในโอลิมปิกฤดูร้อน 2000

ประเทศฝรั่งเศส เข้าร่วมแข่งขันกีฬาโอลิมปิกฤดูร้อนครั้งที่ 27 ค.ศ. 2000 (พ.ศ. 2543) ณ เมืองซิดนีย์ ประเทศออสเตรเลียระหว่างวันที่ 15 กันยายน – 1 ตุลาคม พ.ศ. 2543
ประเทศฟินแลนด์ในโอลิมปิกฤดูร้อน 2000

ประเทศฟินแลนด์ เข้าร่วมแข่งขันกีฬาโอลิมปิกฤดูร้อนครั้งที่ 27 ค.ศ. 2000 (พ.ศ. 2543) ณ เมืองซิดนีย์ ประเทศออสเตรเลียระหว่างวันที่ 15 กันยายน – 1 ตุลาคม พ.ศ. 2543